बिजली घर के रिकाॅर्ड रूम में लगी आग, शिकायत दी
बुढ़लाडारोड स्थित शनिवार रात संदिग्ध परिस्थितियों में बिजली घर के रिकार्ड रूम में आग लग गई। आगजनी से बिजली घर से जुड़ा रिकार्ड जलकर नष्ट हो गया। आग की सूचना मिलने पर दमकल कर्मी मौके पर पहुंचे और कड़ी मशक्कत के बाद आग पर काबू पाया। आग की सूचना मिलने पर बिजली निगम के ग्रामीण एसडीओ धीरज कुमार,132 केवी सब स्टेशन की इंचार्ज किरणबाला,जेई देसराज, थाना प्रभारी पुष्पा सिहाग, चौकी प्रभारी कर्ण सिंह, एसआई दुलाराराम मौके पर पहुंचे। निगम के अधिकारियों का मानना है कि किसी शरारती तत्व ने इस घटना को अंजाम दिया है। ग्रामीण एसडीओ ने इसकी शिकायत पुलिस को दे दी है।जानकारी के अनुसार बुढलाडा रोड़ स्थित ग्रामीण एसडीओ आवास में निगम ने रिकार्ड रूम बना रखा है। रिकार्ड रूम में निगम का बिलों, फाइलों कनेक्शनों से संबंधित पूरा रिकार्ड रखा हुआ है।
hin_Deva hin_Deva